《题一鲭百鳜图为李同寅作》
明代·范嵩

长江春暖水草稠，游鱼队队沈还浮。逌然自得不受饵，寄语渔郎莫网钩。

大者如鲲势纵壑，溟海飞出峥头角。煦沬为雨气为云，稿者以苏耕者乐。

太平天子居九重，深山穷谷歌年丰。此鱼变化固难测，谁谓渠在凡鳞中。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。